Diari Oficial de la Generalitat Valenciana


Sumari del DOGV 8551, del 20-05-2019 (2019/5094)

RESOLUCIÓ de 16 de maig de 2019, de la Direcció General d'Administració Local, per la qual es dona publicitat als crèdits que han de finançar les ajudes convocades per la Resolució de 28 de desembre de 2018, de la Presidència de la Generalitat, per la qual es convoquen ajudes destinades a municipis i entitats locals menors de la Comunitat Valenciana amb població que no excedisca de 50.000 habitants, per a finançar actuacions que faciliten la millora de l'accessibilitat de les cases consistorials i altres edificis municipals, per mitjà de l'eliminació de barreres arquitectòniques.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8551

Data del DOGV
:   20-05-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/5094


Data del document
:   16-05-2019

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 16 de maig de 2019, de la Direcció General d'Administració Local, per la qual es dona publicitat als crèdits que han de finançar les ajudes convocades per la Resolució de 28 de desembre de 2018, de la Presidència de la Generalitat, per la qual es convoquen ajudes destinades a municipis i entitats locals menors de la Comunitat Valenciana amb població que no excedisca de 50.000 habitants, per a finançar actuacions que faciliten la millora de l'accessibilitat de les cases consistorials i altres edificis municipals, per mitjà de l'eliminació de barreres arquitectòniques. [2019/5094]  
La convocatòria efectuada per la Resolució de 28 de desembre de 2018, de la Presidència de la Generalitat, va ser tramitada, amb caràcter anticipat, de conformitat amb el que disposa l'article 41 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i en l'Ordre de 26 de setembre de 1994, sobre tramitació anticipada d'expedients de despesa de la Conselleria d'Economia i Hisenda.  
L'article 3 de la resolució esmentada estableix, en el punt 3, que, una vegada aprovada i publicada la Llei de pressupostos per a l'exercici 2019, per Resolució del director general d'Administració Local es donarà publicitat a l'import global màxim destinat a la concessió de les ajudes previstes en aquesta convocatòria.  
Una vegada aprovada la Llei 28/2018, de 28 de desembre, de 2018, de pressupostos de la Generalitat per a l'exercici 2019, i publicada en el Diari Oficial de la Generalitat Valenciana de 31 de desembre de 2018, núm. 8454, en aplicació del que estableix l'apartat mencionat de la Resolució de 28 de desembre de 2018, de la Presidència de la Generalitat, es procedeix a donar publicitat de l'import i la línia pressupostària a càrrec de la qual s'assignen, per a l'exercici 2019, les ajudes convocades per la resolució esmentada.  
En virtut del que s'ha exposat, i fent ús de les facultats que estableix el Decret 151/2015, de 18 de setembre, del Consell, pel qual s'aprova el reglament orgànic i funcional de la Presidència de la Generalitat, i d'acord amb el que estableix la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i la Resolució de 12 de febrer de 2016, del president de la Generalitat, per la qual es deleguen determinades atribucions en diferents òrgans de l'Administració de la Generalitat (DOGV 7722, 17.02.2016), resolc:  
  
  
Primer  
Donar publicitat de l'import de 3.952.233,97 ?, destinat a finançar les ajudes convocades per la Resolució de 28 de desembre de 2018, de la Presidència de la Generalitat, per a l'exercici pressupostari 2019, a càrrec del capítol VII, línia de subvenció S0712000, «Ajudes destinades a afavorir l'accés als edificis municipals», del Programa 125.10, Administració local i organització territorial del Consell.  
  
València, 16 de maig de 2019.- El director general d'Administració Local: Antoni Such Botella.